stanford-oval/wikipedia huggingface dataset:
תרגיל לדוגמניות מתחילות
עלילה

מטוס עמוס במתמודדות לתחרות יופי בדרכן להתחרות ב"מיס גלקסיה" נוחת בטעות באי בודד ושם, והטייסים שלו מבינים שהם צריכים עכשיו להסתדר עם בנות חסרות ישע.
אחרי כן מסתבר שהאי אינו בודד כמו שהם חשבו, ובהתאם לכך הם מגלים עליו את תיבת נוח, לאחר שלל הרפתקאות הם מוצאות את הדרך אל מחוץ לאי ומגלות שהן נמצאות בחוף המערבי של ארצות הברית.
שנבוביים

| שנבוביים |
| --- | --- |
 שנבוב
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: אפרותריה
סדרה:: שֶּׁנַּבּוּבָאִים
משפחה:: שֶּׁנַבּוּבִיִּים
שם מדעי
 Orycteropodidae ‏גריי, 1821

איור של המין הנכחד Leptorycteropus guilielmi
שֶּׁנַבּוּבִיִּים (שם מדעי: Orycteropodidae) היא משפחת יונקים ממוצא אפרוטרופי השייכים לקבוצת האפרותריה והיא המשפחה היחידה בסדרת השֶּׁנַבּוּבָאִים (Tubulidentata). במשפחה ובסדרה זו שרד כיום רק מין אחד - השנבוב החי במחילות לאורך אפריקה.
השנבוביים דומים במראם לדובי נמלים או לפנגולינאים אך למעשה הם קרוביהם הרחוקים של הפילים והשפנים וקרובים בעיקר למינים הקטנים מסדרת הטנרקאים והארכפיים וכן לסדרה הנכחדת Ptolemaiida. הם התפתחו לראשונה במהלך תקופת המיוקן, והתפתחו לציד מושבות נמלים וטרמיטים גדולות. כדי לצוד אותם בהצלחה הם פיתחו לשון ארוכה מאוד, איבדו את כמעט כל שיניהם ואלה שנותרו הן חסרות אמייל וחלשות מאוד. הם פיתחו עצם ירך עבה בעלת גבשושיות ואיבדו את פרוותם.
השנבוב החי כיום מגיע לאורך 105 עד 130 ס"מ ולמשקל 60 עד 80 ק"ג בבגרות. התזונה שלו מורכבת כמעט במלואה מנמלים ודומיהם, אותם הוא צד בלילה באמצעות לשונו הארוכה והדביקה. זוג שנבובים מגדל גור אחד פעם בשנה המתבגר בגיל חצי שנה ומגיע לבגרות מינית בגיל שנתיים.
מיון

Scotaeops
Archaeorycteropus
Palaeorycteropus
Myorycteropus
Leptorycteropus
Amphiorycteropus
שנבוב (Orycteropus) - בו סוג ומין יחיד שנבוב
הסוג פלסיורקטרופוס המכונה "שנבוב מלגשי" (Plesiorycteropus), נחשב לחלק מסדרת הטנרקאים.
שוהיי טאדה

שוהיי טאדה (ביפנית: 多田 修平; נולד ב-24 ביוני 1996) הוא אתלט יפני, פעמיים זוכה מדליית ארד באליפות עולם (לונדון 2017 ודוחה 2019) בריצת שליחים 4x100 מטר.
ביוגרפיה

טאדה נולד בהיגשיאוסקה שביפן.
ביוגרפיה > 2017 > מדליית ארד באליפות העולם

באליפות העולם שנערכה באוגוסט בלונדון שבממלכה המאוחדת זכה במדליית ארד בריצת שליחים 4x100 מטר יחד עם שוטה איאיזוקה, יושיהידה קיריו וקנג'י פוג'ימיטסו בתוצאה של 38.04 שניות, אחרי נבחרות השליחים של הממלכה המאוחדת (37.47 שניות) וארצות הברית (37.52 שניות). בנוסף, סיים במקום 17 בריצת 100 מטר בתוצאה של 10.26 שניות.
ביוגרפיה > 2017 > אלוף אוניברסיאדה

באוניברסיאדת טאיפיי זכה במדליית זהב בריצת שליחים 4x100 מטר בתוצאה של 38.65 שניות.
ביוגרפיה > 2018 > אלוף משחקי אסיה

במשחקי אסיה שנערכו באוגוסט בג'קרטה שבאינדונזיה זכה במדליית זהב בריצת שליחים 4x100 מטר בתוצאה של 38.16 שניות.
ביוגרפיה > 2019 > מדליית ארד באליפות העולם

באליפות העולם שנערכה באוקטובר בדוחה שבקטר זכה במדליית ארד בריצת שליחים 4x100 מטר יחד עם קירארה שירהאישי, יושיהידה קיריו ועבדול אקים סאני בראון בשיא אסיה חדש של 37.43 שניות.
ביוגרפיה > 2021

באולימפיאדת טוקיו שנערכה ביולי-אוגוסט סיים במקום 31 בריצת 100 מטר בתוצאה של 10.22 שניות. בריצת שליחים 4x100 מטר העפילה נבחרת יפן לגמר, אך לא סיימה את ריצת הגמר.
ביוגרפיה > 2022

באליפות העולם באולם שנערכה במרץ בבלגרד שבסרביה נפסל בשלב חצי הגמר של ריצת 60 מטר בשל זינוק לא חוקי.
ביוגרפיה > 2024 > סגן אלוף אסיה באולם בריצת 60 מטר

באליפות אסיה באולם שנערכה בפברואר בטהראן שבאיראן זכה במדליית כסף בריצת 60 מטר בתוצאה של 6.56 שניות. בשלב חצי הגמר השווה את שיא יפן עם תוצאה של 6.53 שניות.
שיאים אישיים > אצטדיון

ריצת 100 מטר: 10.01 שניות (2021)
ריצת 200 מטר: 21.72 שניות (2021)
שיאים אישיים > אולם

ריצת 60 מטר: 6.53 שניות (2024)
ריצת 200 מטר: 22.42 שניות (2017)
שם עולם 2019

| --- | --- |

 אלבום אוסף מאת אמנים שונים
 יצא לאור:  1 במאי 2019
 הוקלט:  2019
 סוגה:  עברי
 שפה:  עברית
 חברת תקליטים:  ארומה
 הפקה:  עומרי אגמון
שם עולם 2019 הוא אלבום אוסף של שירי זיכרון והנצחה הקשורים ליום הזיכרון לשואה ולגבורה. במסגרת האלבום, הוקם הפרויקט "שם עולם 2019" שנועד להנציח את סיפורי השואה באמצעות מוזיקה. הפרויקט נוסד בידי משה קלוגהפט שגם כתב את שירי האלבום, ללחן והפקה מוזיקלית של עומרי אגמון.
במסגרת האלבום, עוצבו עטיפות לכל שיר, בהשראת עטיפת האלבום עצמו.
רקע

בשנת 2019 הוחלט ליזום פרויקט במסגרתו ישתתפו מוזיקאים שונים כדוגמת נועה קירל, ישי לוי, גיא ויהל, נינט טייב, דיקלה ונסרין קדרי שיקליטו שירים שנכתבו בידי משה קלוגהפט לזכר ולהנצחת יום הזיכרון לשואה ולגבורה. בגלי צה"ל שודרה התוכנית "עושים צהריים" בה שודרו שירי האלבום – ראיונות עם האמנים נערכו במהלך שידורה.
בסרטן שפורסם ביוטיוב ב-2 במאי 2019, נכתב כי בשם עולם ”איתרו עשרות שירים וסיפורים שנכתבו בגטאות ובמקומות מסתור במהלך השואה”.
רשימת רצועות

| שם עולם 2019> מס' | שם עולם 2019> שם | שם עולם 2019> מבצע/ת | שם עולם 2019> משך | שם עולם 2019>  | שם עולם 2019>  | שם עולם 2019>  | שם עולם 2019>  | שם עולם 2019>  | שם עולם 2019>  |
| --- | --- | --- | --- | --- | --- | --- | --- | --- | --- |
| 1. | אמא שלי  | נועה קירל | 3:26 |  |  |  |  |  |  |
| 2. | מולדת  | ישי לוי | 4:09 |  |  |  |  |  |  |
| 3. | המבריח הקטן  | גיא ויהל | 3:39 |  |  |  |  |  |  |
| 4. | לא על יגון תשורר  | נינט טייב | 3:06 |  |  |  |  |  |  |
| 5. | שורה קטנה של שיר  | דיקלה | 3:07 |  |  |  |  |  |  |
| 6. | לא על צימוקים ולא על שקדים  | יונתן רזאל | 3:22 |  |  |  |  |  |  |
| 7. | בכל זאת אינני נפרד  | מוש בן ארי | 4:00 |  |  |  |  |  |  |
| 8. | לא רחוק זה היום  | נסרין קדרי | 4:03 |  |  |  |  |  |  |
| 9. | חשק לי לומר תפילה  | לי בירן | 3:01 |  |  |  |  |  |  |
| 10. | כפרים של אהבה  | אביב גפן | 3:49 |  |  |  |  |  |  |
| משך כולל: | משך כולל: | משך כולל: | 35:50 |  |  |  |  |  |  |
הערות שוליים

1 2 3 4  שם עולם 2019, באתר www.shemolam.org.il
↑  שם עולם 2019, 2019-05-01, נבדק ב-2024-01-27
1 2  הפרויקט המוזיקלי "שם עולם 2019"- תוכנית מיוחדת של "עושים צהריים" בגלי צה"ל (1.5.19), נבדק ב-2024-01-27
תחנת אבטוזאבודסקאיה

| --- | --- |

 מידע על הבנייה
 חנוכת התחנה:  1 בינואר 1943 
 אדריכל:  אלכסיי דושקין 
 מיקום
 מדינה:  רוסיה רוסיה
 קואורדינטות:  55°42′24″N 37°39′28″E﻿ / ﻿55.70659°N 37.65774°E﻿ / 55.70659; 37.65774
 תחנות סמוכות:  Paveletskaya, Tekhnopark 
 מידע על התחנה
 רציפים:  2 
 קווים העוברים בתחנה:  קו זמוסקבורצקאיה 
 קוד התחנה:  029 
  (למפת מוסקבה מוגדלת) תחנת אבטוזאבודסקאיה(למפת מוסקבה רגילה) תחנת אבטוזאבודסקאיה
 
תחנת אבטוזאבודסקאיה (ברוסית: Автозаводская) היא תחנת הרכבת התחתית של מוסקבה בקו זמוסקבורצקאיה.
התחנה ממוקמת ברובע דנילובסקי, וקרויה על שם מפעל זיל הנמצא בקרבה.
תחנת אבטוזאבודסקאיה נפתחה ב-1 בינואר 1943, והיא נחשבת לאתר מורשת של רוסיה.
תחנת אבטוזאבודסקאיה עד 1956 נקראה "זאבוד אימני סטלינה".
גלריה

לובי התחנה ממוקם בבית מספר 11 ברחוב אבטוזאבודסקאיה
לובי התחנה מקרוב
הערות שוליים

↑  https://um.mos.ru/houses/stantsiya_metro_avtozavodskaya/
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
שלומי חתוכה

| --- | --- |
אין תמונה חופשית
 לידה:  6 באפריל 1978 (בן 46)
 מדינה:  ישראל 
 עיסוק:  משורר, פעיל חברתי
 שפות היצירה:  עברית 
 פרסים והוקרה:  פרס שרת התרבות למשוררים בתחילת דרכם
 
שלומי חתוכה (נולד ב-6 באפריל 1978) הוא משורר ופעיל חברתי ישראלי. פעיל בקבוצת ערס פואטיקה ובהוצאת טנג'יר, וחתן פרס שרת התרבות למשוררים בתחילת דרכם. שיריו הנוקבים, המביעים מחאה על אי שוויון חברתי והיסטורי, פורסמו בעיתונים, כתבי עת ושלושה ספרים ועוררו הדים רבים. הוא ממייסדי עמותת עמר"ם- עמותת רוח המזרח, ממובילי המאבק לייצוג שוויוני במדיה החזותית וממייסדי הוצאת הספרים "טנג'יר".
ביוגרפיה

חתוכה נולד וגדל ברמת גן. סבו וסבתו עלו מתימן ובשנת 1954 סבתו ילדה תאומות בבית רבקה בפתח תקווה. זמן מה אחרי הלידה בבית החולים הודיעו לה שאחת התאומות נפטרה, זאת לאחר שמטפלת בבית החולים הציעה לה למסור את אחת הילדות לאימוץ. בגיל 16 שמע לראשונה חתוכה סיפור זה מאמו ומאז החל להקדיש זמן, אנרגיה ומשאבים רבים לניסיונות לחשוף כמה שיותר מידע סביב פרשת ילדי תימן. עם זאת, לאחר פרסום מסמכי הפרשה בארכיון המדינה, אותרו שם מסמכים מהם עולה כי סבתו של חתוכה יצאה מבית החולים עם שתי התאומות, ואחת מהן שנולדה פגה במשקל 2 ק"ג, נפטרה כעבור חמישה חודשים ונקברה בבית העלמין "סגולה" בפתח-תקווה.
חתוכה כתב שלושה ספרי שירה. שיריו פורסמו גם בעיתונים "הארץ" ו"ידיעות אחרונות", בכתבי העת "מעיין", "הו!", "The Ilanot Review" ובאתר "העוקץ". ספר שיריו הראשון, "מזרח ירח", זיכה אותו בפרס שרת התרבות למשוררים בתחילת דרכם. מנימוקי השופטים להענקת הפרס: "שירתו של שלמה חתוכה היא שירת מחאה ומעמד ביקורתית. זוהי שירה אמיצה המעשירה את שירת המחאה והמעמד הישראלית באופן המכליל בתוכה מחדש ובעיתוי עכשווי את הזהות המזרחית". שירו "לב כנוע" הולחן על ידי עלמה זהר, ושירו "עידוגו" הולחן בידי עידו גונן ובוצע על ידי דביר כהן-עראקי. שיריו תורגמו לאנגלית, לספרדית ולפולנית. שירו "שתי מסיכות" הופיע בבחינת הבגרות בספרות.
ב-2016 הוא הצטרף לכאן – תאגיד השידור הישראלי, שם הוא משוחח עם משוררות ומשוררים בתוכנית "ברית מילה" ויחד עם רועי חסן הוא משדר את תוכנית הרדיו "חתוכה וחסן", שבה הם משוחחים ביניהם על אומנות, מוזיקה, קולנוע וספרות בנגיעה אישית.
ב-2016 הוא הקים, יחד עם המוזיקאי אורן בנימין, את ההרכב "פרחים שחורים". אלבום הבכורה שלהם נקרא "איש, אישה, אש". לשיר "ואלה שמות" יצרו וידאו קליפ.
ביוגרפיה > פעילות חברתית

בשנת 2013 הוא הקים ביחד עם נעמה קטיעי את עמר"ם - "עמותת רוח המזרח", שמטרה להעלות למודעות את פרשת היעלמותם של ילדי תימן, בלקן ומזרח. העמותה אספה מאות עדויות ויצרה ארכיון אינטרנטי פתוח באופן ציבורי לקהל הרחב. הארכיון נועד לאפשר לכל אחד להתוודע אל הפרשה ואל העדויות שהושתקו עד כה - באופן ישיר ובלי תיווך ממסדי וכן לסייע למשפחות ולחטופים למצוא את יקיריהם. בנוסף, עמותת עמר"ם החליטה לציין את 21 ביוני 2013, יום פטירתו של הרב עוזי משולם, כיום מודעות בפרשת ילדי תימן, בלקן ומזרח. ביחד עם ארגונים נוספים, העמותה מקיימת ביום זה הרצאות וערבי שיח בנושא על מנת להביא להכרה רשמית בפרשה.
עמותת עמר"ם הקימה את "טנג'יר – הוצאה לאור", במטרה לתת קול וייצוג למי שקולם הודר עד כה מבמות התרבות וכמו כן לייצר בית תרבותי לפעילות אקטיביסטית. בין הספרים שיצאו בהוצאת טנג'יר: "הכלבים שנבחו בילדותינו היו חסומי פה" של רועי חסן (שחתוכה ערך), "מחר נעבוד" של תהילה חכימי, "נועדנו לגדולות אחרות" של עדן אביטבול ועוד.
בשנת 2015 החל לפעול ביחד עם אקטיביסטיות ואקטיביסטים נוספים למען ייצוג שוויוני במדיה החזותית. הפעולה הראשונה שלהם הייתה תגובה לפרסומת של מטרנה שעלתה בשנת 2015 לשידור, שבה ביקשו אנשי מטרנה מקבוצת אימהות לתת את העצה הטובה ביותר שלהן לאימהות שבדרך. בסרטון כל האימהות והילדים היו אשכנזים לבנים. חתוכה יצר ביחד עם עדן אוליאל ואחרים סרטון תגובה בשם "אל תתנו לגזענות לעבור מסך". מאז חתוכה כותב על הנושא רבות ויצר סדרת סרטונים בשם "המשמר המזרחי" בתאגיד כאן, אשר עסקו בהיבטים שונים של חוסר השוויון כלפי יוצאי עדות המזרח בישראל.
ספריו

מזרח ירח, הוצאת טנג'יר 2015
אי, הוצאת טנג'יר, 2020
יבשת, הוצאת טנג'יר, 2020
פרסים

2022, פרס ברנר לשירה, על ספרו יבשת.
הערות שוליים

↑  הוכרזו הזוכים בפרסי שרת התרבות והספורט בתחומי היצירה הספרותית התשע"ה, באתר GOV.IL
↑  DanaMor, סיפור משפחתי: שלומי חתוכה, באתר פרשת ילדי תימן, ‏2020-01-20
↑  הוכרזו הזוכים בפרסי שרת התרבות והספורט בתחומי היצירה הספרותית התשע"ה באתר משרד התרבות והספורט
↑   עלמה זהר - לב כנוע - מתוך אלבום חדש, סרטון  באתר יוטיוב (אורך: 2:34)
↑   עידוגו, דביר כהן - זמן // מילים : שלומי חתוכה, סרטון  באתר יוטיוב (אורך: 3:04)
↑  רותי זוארץ, ‏קליפ חדש למשורר שלומי חתוכה: "מכיר את הגזענות מילדות", באתר מעריב אונליין, 28 בנובמבר 2016
↑   Prachim Schorim - veele shmot פרחים שחורים - ואלה שמות, סרטון  באתר יוטיוב (אורך: 3:07)
↑  הכי קרוב אלייך אמא אשכנזיה: מחאת גולשים נגד קמפיין מטרנה של JWT ישראל | מזבלה, באתר בלוג המזבלה, ‏2015-05-14
↑  המשמר המזרחי באתר "כאן"
↑  ynet, תמר וייס-גבאי זכתה בפרס ברנר לספרות לשנת 2022, באתר ynet, 19 באוקטובר 2022
| --- | --- |
בקרת זהויות :  NLI: 987007509614505171  BnF: cb17000146q (data)  ISNI: 0000 0004 5299 8159  LCCN: no2016090807  MusicBrainz: 4ef278b3-b6f3-4a6d-8a3f-e0f5038d1597  SUDOC: 257733612  VIAF: 16144782697673065747   WorldCat (עם VIAF): 16144782697673065747
שלומי לביא

| --- | --- |
אין תמונה חופשית
 לידה:  1980  (בן 44 בערך) ישראל 
 שם במה:  כרובי
 מוקד פעילות:  ארצות הברית 
 תקופת הפעילות:  מ-2000
 סוגה:  כליזמר פולק רוק כבד רוק מתקדם
 www.myspace.com/shlomilavie
 
שלומי לביא (נולד ב-1980), ידוע בשם הבמה כרובי, הוא מתופף ומוזיקאי ישראלי, הידוע בעיקר בזכות היותו המתופף המקורי של להקת הבילויים.
ביוגרפיה

לביא נולד בישראל בשנת 1980. בשנת 2000 הצטרף ללהקה התל אביבית הבילויים, שהקימו מעט לפני כן ימי ויסלר ונועם ענבר. את הסינגל הראשון של הלהקה, "אוטו זבל (קח אותי איתך)", הוציאה הלהקה בשנת 2003. בשיר לביא מנגן סולו תופים מהיר. הסינגל הבא שהוציאו לאור יחד היה "נפלא פה", שבו לביא ביצע תפקידי ג'אז, סווינג ובוסה נובה בעזרת כלי הקשה רבים ומגוונים, לצד פולק ומוזיקה רוסית.
בשנת 2003 יצא אלבום הבילויים הראשון בהשתתפותם של לביא, ויסלר וענבר, בשם "הבילויים". באלבום מנגן לביא מספר מקצבים, על כלי הקשה שונים, ומפגין ידע רחב בעולם התיפוף, תוך שימוש קבוע במקצבי כליזמר מסורתיים, פולק ואף רוק כבד.
בשנת 2005 הצטרף לביא ללהקת נונצ'קו, להקה ישראלית-אמריקאית. הלהקה הוקמה על ידי כמה ישראלים מברוקלין, ולביא הצטרף כמתופף עוד כשגר בישראל. מאוחר יותר, כשירד לארצות הברית, המשיך להוציא אלבומים עם הלהקה.
בשנת 2007 הוציא יחד עם הבילויים את האלבום השני שלהם יחד, "שכול וכישלון". באלבום זה לביא משתמש יותר במערכת, ובמקצבים פשוטים ואיטיים יותר. כדוגמת הסינגל "באב אל-ואד 38 א'", הפותח את האלבום, בו לביא מנגן רק תוף בס וסנר על הרבעים השני והרביעי של תיבה בעלת ארבעה רבעים. באלבום ניתן לשמוע יותר סגנון של ג'אז בתיפוף שלו, ופחות כליזמר. למשל, השיר "שוש אלמוזלינו" (שיר רגוע על הפוליטיקאית שושנה ארבלי-אלמוזלינו), כאשר בסוף השיר התיפוף הופך למקצב סווינג קלאסי כולל שימוש במצילות.
בסוף אותה השנה עזב לביא את הלהקה והיגר לארצות הברית. שם הוא התיידד עם בסיסט להקת הרוק האלטרנטיבי האמריקאית Marcy Playground, דילן קיף. קיף הכיר אותו לסולן הלהקה, ג'ון ווזניאק, ובשנת 2008 החליף לביא את המתופף הקודם של הלהקה, מרטינז דה לה קוטרה.
במקביל הצטרף לביא ללהקה הישראלית-אמריקאית "אלקטרו מרוקו", להקת מוזיקה אלקטרונית מעורבת באלמנטים ים תיכוניים. בסוף שנת 2008 עזב לביא את הלהקה.
דיסקוגרפיה

פרק זה לוקה בחסר. אנא תרמו לוויקיפדיה ו.
דיסקוגרפיה > עם "הבילויים"

הבילויים
שכול וכישלון
דיסקוגרפיה > עם "נונצ'קו"

Drink the Best Wine First
A Carefully Planned Accident (אנ')
דיסקוגרפיה > עם "אלקטרו מרוקו"

Electro Morocco EP
Low Ride EP
דיסקוגרפיה > עם "Marcy Playground"

Marcy Playground (אנ')
MP3
Leaving Wonderland...in a fit of rage
תרגיל עוקץ

תרגיל עוקץ הוא ניסיון מכוון להוליך שולל אדם או קבוצת אנשים (הקורבן או היעד), לרוב על מנת לגזול את כספם בדרך של יצירת אשליה לפיה הם עשויים להרוויח אם יבחר בדרך שמתווים לו מבצעי העוקץ.
הנוכל או הרמאי עובדים לעיתים עם משתפי פעולה המנסים לעודד את יעד ההונאה להאמין במבצעי התרגיל. בחלק מתרגילי העוקץ, הקורבן מאמין שהוא ירוויח כסף על ידי ניסיון לרמות צד שלישי, ונדהם לגלות שהניסיון להפיל בפח את הצד השלישי נכשל, והוא עצמו הפסיד את הכסף.
רוב תרגילי העוקץ מנצלים את היות הקורבנות תאבי בצע וחסרי הגינות. פעמים רבות הקורבן מנסה לרמות בעצמו את הנוכל, רק כדי לגלות שזאת הייתה מטרת הנוכל מלכתחילה. עובדה זו היא בסיסית כל כך בתרגילי עוקץ שצמח לו הביטוי בין הנוכלים ש"אי אפשר לרמות אדם ישר".
תרגילי עוקץ מפורסמים

טריק שלושת הקלפים בו הרמאי מראה לקורבן שלושה קלפים, אחד מהם הוא המלכה. לאחר מכן הוא מערבב את שלושת הקלפים והקורבן צריך להצביע על המלכה. תחילה הקהל סקפטי, אך שותפו של הרמאי משחק מספר פעמים ו"זוכה" וכך גורם לאדם מהקהל לשחק ולהפסיד את כספו.
העוקץ הספרדי והגרסה המודרנית שלו, העוקץ הניגרי, אשר מנצלים את תאוות הבצע של הקורבן.
תרמית זכייה בפרס
שלוש השפות

יונה לבנה המסמלת את בחירתו של אפיפיור חדש, איור מאת ג'ון באטן
מעשיית שלוש השפות (במחקר: הטיפוס הפולקלורי Aa Th 671) היא סיפור פולקלור אירופאי המספר על ילד שידע את שפת החיות (אנ'), הסיפור הודפס בספר המעשיות של האחים גרים כמעשייה מספר 33.
האגדה

המעשייה מספרת על ילד שלמד את שפת החיות, אביו שהיה איש אצולה חשב את בנו לטיפש וציווה על עבדו להורגו, בחלק מהגרסאות ניבא הבן שאביו ירחץ את רגליו ומשום כך ציווה האב להורגו, העבד הבריח את הבן והציג בפני האב עדות מזויפת למותו, הילד נדד בדרכים ובעזרת יכולותיו העל טבעיות הציל נערה ממוות או - בגרסאות מסוימות - אכסניה משודדים. בנדודיו הגיע לרומא ונבחר לאפיפיור הודות ליונה שנחה על כתפיו. לאחר שנבחר זימן את אביו לוותיקן והציב לפניו את הברירה לשאת בעונש על רצח בנו או לרחוץ את רגלי האפיפיור, בגרסאות אחרות הגיעו ההורים מיוזמתם לאפיפיור כדי לבקש ממנו מחילה על שהרגו את בנם, והאפיפיור מציב לפניהם את הברירה לשאת בעונש או לרחוץ את רגליו, לאחר שרחץ האב את רגלי האפיפיור הזדהה לפניו האפיפיור כבנו.
בחלק מהגרסאות האב מת לאחר המפגש, בגרסתם של האחים גרים ההורים כלל לא נפגשים עם בנם והסיפור מסתיים בבחירתו של הילד לאפיפיור.
במחקר

ארנה ותומפסון מסווגים את הסיפור לקבוצת "כח ידיעה על טבעי - ידיעת שפת החיות", זאת בגלל שליטת הנער בשפת החיות. עם זאת, יש חוקרים המערערים על קביעה זו וטוענים כי ידיעת שפת החיות היא מוטיב משני בסיפור, ומשייכים את הסיפור לקטגוריית "סיפורי נבחרים", לשיטתם, מגדיר מיון זה את תבנית העומק של הסיפור.
יוסף במברגר עסק רבות בחקר הגרסאות השונות של הסיפור וההבדלים ביניהם, הוא מבחין בחמש גרסאות שונות שנפוצו באירופה, לבד מגרסתם של האחים גרים. במברגר מעיר כי לסיפור נמצאו גם גרסאות יהודיות בהם ההורים מתבשרים על ידי מלאך או על ידי אליהו הנביא בדמות זקן שעתיד להיוולד להם בן, קו העלילה כמעט זהה, למעט זה שהנער לא נעשה אפיפיור אלא מלך, בגרסאות אלו באו הוריו אל המלך כדי שישפוט בריב שפרץ ביניהם לאחר שהאב השליך את בנו לנהר.
ראו גם

האפיפיור היהודי
הערות שוליים

↑  The Types of the Folk-Tale: A Classification and Bibliography. Antti Aarne's Verzeichnis der Märchentypen, translated and enlarged by Stith Thompson (Helsinki: Suomalainen Tiedeakatemia, 1928).
↑  אבידב ליפסקר, האספקלריה שלא האירה לר' שמעון הגדול ממגנצא, חוליות 1996
↑  יוסף במברגר, האפיפיור היהודי, לתולדותיה של אגדה מימי הביניים באשכנז, הוצאת אוניברסיטת בר-אילן, רמת גן, תשס"ט.
| --- | --- |
בקרת זהויות :  GND: 1220579971  VIAF: 3651160486113405180007   WorldCat (עם VIAF): 3651160486113405180007 
איור מאת אוטו אובלודה (גר'), 1909
שירות הביון העיראקי

| --- | --- |
סמל שירות הביון העיראקי
 מידע כללי
 מדינה:  עיראק עיראק
 תאריך הקמה:  1973
 תאריך פירוק:  23 במאי 2003
 סוכנות מחליפה:  שירות הביון הלאומי (עיראק)
 ראש:  עלי חסן אל-מג'יד (אחרון)
 מטה מרכזי:  בגדאד
 קואורדינטות:  33°18′35″N 44°21′33″E﻿ / ﻿33.309651°N 44.359075°E﻿ / 33.309651; 44.359075
 he
 
שירות הביון העיראקי (בערבית: جهاز المخابرات العراقي, תעתיק מדויק: גִ'האז אלמֻח'אבּראת אלעִראקי; תעתיק חופשי: ג'יהאז אל-מוח'אבראת אל-עיראקי) היה ארגון הביון וביטחון הפנים המרכזי בעיראק בימי שלטונו של סדאם חוסיין. הארגון עסק באיסוף וניתוח מודיעין פנימי ובינלאומי, איסוף מודיעין על מתנגדי משטר בתוך עיראק, סיכול ריגול, ומבצעים מיוחדים בתוך ומחוץ לעיראק. הארגון פורק עם נפילת משטרו של סדאם חוסיין בשנת 2003, ולאחר פירוקו פורסם תיעוד נרחב על דרכי הפעולה שלו ועל שיטות האימה והטרור שהפעיל נגד מתנגדי משטרו של סדאם חוסיין.
תפקידי השירות > תפקידים גלויים / רשמיים

סיכול פעילויות טרור וחבלה.
סיכול ריגול.
אבטחת אישים ומוסדות אסטרטגיים.
ביצוע מבצעים מיוחדים בעלי חשיבות לאומית.
תפקידי השירות > תפקידים סמויים

איתור מתנגדי משטר והרתעתם.
מניעת פעילות חתרנית וניסיונות לפגיעה בשלטון.
מבנה הארגון

שירות הביון העיראקי היה מורכב מ-28 מִנהלות שעבדו לעיתים בשיתוף פעולה ולעיתים תוך מידור מוחלט אלה מאלה. לכל אחת מ-28 המנהלות היה מספר סידורי ייחודי והן נחלקו למספר תחומי אחריות:
מנהלות מודיעיניות שעסקו באיסוף וניתוח מודיעין ברמה הלאומית והבינלאומית, סיכול ריגול נגד עיראק וגיבוש אסטרטגיה ביטחונית מול סוגיות קריטיות כמו מאבק הכורדים בצפון המדינה והאיום מצד איראן.
מנהלות מבצעיות שהיו אמונות על ביצוע המבצעים המיוחדים הן בתוך עיראק והן מחוצה לה. מספר רב של מבצעים שביצעו המִנהלות הללו פורסם רק לאחר חשיפת מסמכי הבעת' בשנת 2003. אחד המבצעים המפורסמים של המנהלות המבצעיות שנכשל היה ניסיון ההתנקשות בנשיא ארצות הברית ג'ורג' בוש האב במהלך ביקורו בכווית בשנת 1993 באמצעות מכונית תופת. המודיעין האמריקאי הצליח לחשוף ולסכל את המבצע ולאחריו תקף את מטה שירות הביון העיראקי בבגדאד.
מנהלת מספר 4, השירות החשאי, שהייתה אחת המִנהלות החשובות בשירות, התנהלה כגוף חצי-אוטונומי אך הייתה כפופה באופן רשמי לשירות הביון. תפקיד המנהלת היה לחדור למשרדי ממשלה, לאיגודים מקצועיים, לשגרירויות זרות בעיראק ולממשלות זרות וכן לחוגי אופוזיציה בתוך ומחוץ לעיראק במטרה לסכל התארגנויות להפלת השלטון. מנהלת זו עבדה בצמוד למנהלת הביטחון הכללי כאשר ביצעה מבצעים בשטח עיראק.
מנהלות ביטחון שוטף שעסקו בפיקוח על היתרי שהייה לזרים, בניהול אירועים במחוזות המרוחקים מהמרכז ובמנהלות שעסקו באבטחת אישים ומוסדות.
מנהלות מטה שעסקו בענייני כספים, תשלום משכורות, הנהלת חשבונות, רכש, ניהול צי הרכב, פיתוח טכנולוגי, רפואה, הדרכה, בינוי ותחזוקה.
בארגון היו מספר מנהלות ומחלקות שתפקידיהן היו מקבילים ולפעמים אף זהים. לדוגמה, מנהלת מספר 9 ומנהלת מספר 14 היו שתיהן מנהלות המבצעים וכן מנהלת מספר 6 ומנהלת מספר 22 היו שתיהן מנהלות אבטחה. הסיבה לכך היא שהשלטון שאף שלא לאפשר לגוף אחד לצבור כוח וחשיבות רבים מדי, שכן אם כך יקרה, אותו גוף עלול להוות סכנה לשלטונו. לכן, הענקת תפקיד זהה לשני גופים שונים יצרה תחרות ביניהם והבנה הדדית שיש לכל אחד מהם חלופה. שיטה זו קיימת עד היום במספר מדינות בעלות אופי לא-דמוקרטי, למשל כמו מנגנוני ביטחון הפנים של סוריה.
ראשי הארגון

חשיבותו של הארגון ניכרה בזהות האנשים שסדאם בחר להציב בראשו. ניתן לראות כי ראשי המוח'אבראת היו אנשי אמונו של סדאם, רובם קרובי משפחה ובני שבטו אשר גדלו בילדותם יחד עם סדאם חוסיין. מקורבים אלה הוכיחו את נאמנותם לסדאם ולא עוררו אצלו חשש שימרדו נגדו או יחרגו מסמכויותיהם.
| שם | שנים בתפקיד | הערות |
| --- | --- | --- |
| נאזם גזאר | 1969-1973 |  |
| סעדון שאכּר מחמוד אל-מפרג'י אל-עוביידי | 1973-1977 |  |
| ברזאן אבראהים א-תיכריתי | 1977-1983 | אחיו למחצה של סדאם חוסיין |
| חוסיין כאמל חסן אל-מג'יד | 1983-1984 | חתנו של סדאם חוסיין |
| פאדל בראק חוסיין א-תיכריתי | 1984-1989 |  |
| סבעאווי אבראהים א-תיכריתי | 1989-1995 | אחיו למחצה של סדאם חוסיין |
| עלי חסן אל-מג'יד א-תיכריתי | 1995-2003 | בן דודו של סדאם חוסיין |
פירוק הארגון

הארגון פורק רשמית ב-23 במאי 2003 מתוקף צו מספר 2 של הרשות הזמנית של הקואליציה בעיראק בראשותו של פול ברמר. במקומו הוקם שירות הביון הלאומי העיראקי. בדיעבד, נחשפו מסמכים רבים המראים כי הארגון פעל בשיטות שכללו עינויים, הוצאות להורג ודיכוי, תוך התעלמות מוחלטת מזכויות אדם. המודיעין האמריקני הכיר את שיטות הפעולה ואת המעשים הנוראים של הארגון ובהתאם לכך, אחת מההחלטות הראשונות של הכוחות האמריקניים בעת כיבוש עיראק הייתה פירוק הארגון, יחד עם שאר מנגנוני הביטחון מימי שלטון הבעת'.
לקריאה נוספת

אבוריש, סעיד ק. סדאם חוסיין: פוליטיקה של נקם. תל אביב: מטר, 2001.
הערות שוליים

↑  Kanan Makiya, Republic of Fear: The Politics of Modern Iraq, Updated ed. with new introduction. (Berkeley, Calif: University of California Press, 1998), 3–4.
↑  נועה רז, משפט סדאם: מי ידע על הטבח בדוּג'ייל?, באתר ynet, 18 באוקטובר 2005
1 2  Name: Jihaz al-Mukhabarat al-Amma (Iraqi Intelligence Service), Iraqi News (באנגלית) (ארכיון)
1 2  אפרים קרש ואינרי ראוטסי, צדאם חוסיין: ביוגרפיה פוליטית, תל-אביב: משרד הבטחון - ההוצאה לאור, מערכות, 1991, עמ' 161-163, מסת"ב 9789650504878
↑  Public Affairs Guidance U.S. Action Against Iraq, U.S. Department of Defense, ‏27.6.1993 (ארכיון)
↑  FBI Study, How Do We Know that Iraq Tried to Assassinate President George H.W. Bush?, History News Network, ‏April 1997
↑  Agency profile: Iraqi intelligence, ‏19.12.1998 (ארכיון)
תא כפפות

תא כפפות במכונית מתוצרת פורד
תא כפפות הוא תא בכלי רכב הממוקם מול הכיסא שליד הנהג ומשמש לעיתים קרובות לאחסון חפצים הקשורים לרכב, כגון רישיונות רכב וניירות ביטוח.
מקור השם נובע מייעודו המקורי של התא שנועד לאחסון כפפות. הכפפות היו נחוצות במקור על מנת לשמור על ניקיון הידיים, או על מנת לשמור על ידי הנהג חמות.
בעבר, בתוך תא הכפפות הייתה מותקנת נורה שהופעלה אוטומטית עם פתיחת התא והקלה על מציאת החפצים. החל משנות ה-2000, יצרנים רבים הפסיקו לייצר את תא הכפפות עם תאורה פנימית על מנת לקצץ בהוצאות.
הערות שוליים

↑  רוב כלי הרכב הראשונים היו חסרי גג והנהגים נזקקו לכפפות כדי לשמור על חום הידיים.
↑  "Glove Box Light or Lack of One"
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
שוח (דמות מקראית)

על-פי התנ"ך, שוח הוא בנו השמיני של אברהם, מאשתו השלישית או הפילגש שלו, קטורה, שאותה נשא אברהם לאישה לאחר שגירש את הגר ואחרי מותה של שרה.
לשוח היו חמישה אחים: זמרן, יקשן, מדן, מדין וישבק, בנוסף שני אחים למחצה: ישמעאל ויצחק.
הוא נשלח יחד עם שאר בני קטורה אל ארצות המזרח.
וְלִבְנֵי הַפִּילַגְשִׁים אֲשֶׁר לְאַבְרָהָם נָתַן אַבְרָהָם מַתָּנֹת וַיְשַׁלְּחֵם מֵעַל יִצְחָק בְּנוֹ בְּעוֹדֶנּוּ חַי קֵדְמָה אֶל אֶרֶץ קֶדֶם.
לפי יוסף בן מתתיהו הכוונה בארץ קדם היא "בארץ הטראגלאדיטיס ובחבל ארץ ערב המאשרה עד ים סוף."
ראו גם

בני קטורה
הערות שוליים

↑  ספר בראשית, פרק כ"ה, פסוק א'.
↑  ספר דברי הימים א', פרק א', פסוק ל"ב.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.